**סיימון ויליאמס** (באנגלית: **Simon Williams**; נולד ב-16 ביוני 1946) הוא שחקן אנגלי. ויליאמס ידוע בעיקר מהופעתו בסדרת הדרמה "על אדונים ומשרתים" בתפקיד ג'יימס בלאמי. הוא לרוב מגלם דמויות מהמעמד הבינוני-גבוה או אריסטוקרטים מהמעמד הגבוה. הוא מוכר גם מתפקידו כד"ר צ'ארלס קרטרייט בסיטקום "אל תחכה לי" וכסר צ'ארלס מריק בסדרת הדרמה הרפואית "הולבי סיטי".

ביוגרפיה
--------

סיימון ויליאמס נולד בעיר וינדזור שבמחוז ברקשייר. הוריו היו השחקנים יו ויליאמס ומרגרט ויינר. אחיו הוגו ויליאמס הוא משורר, ואחותו פולי נשואה לשחקן נייג'ל הייברס שכיכב איתו בסיטקום "אל תחכה לי". ויליאמס התחנך בבית הספר הארו שבהארו און דה היל ברובע הארו שבמערב לונדון.

ויליאם למד משחק בתיאטרון רפרטוארי בוורת'ינג, בברמינגהאם ובבאת'. אחרי כן הצטרף לקבוצת התיאטרון "Theatre Workshop".

### קריירה

ויליאמס הופיע במספר רב של מחזות בתיאטרון, וכמו כן ביים מספר מחזות. הופעתו הראשונה בטלוויזיה הייתה ב-1967 בסדרת הטלוויזיה "Man in a Suitcase". ב-1969 שיחק בתפקיד הראשי בסדרה "סלים ג'ון". פריצת הדרך בקריירה שלו הייתה ב-1971 כששיחק בתפקיד ג'יימס בלאמי בפרק "Board Wages" בסדרת הדרמה "על אדונים ומשרתים". הוא המשיך והופיע ב-37 פרקים של הסדרה עד הפרק הלפני אחרון "All the King's Horses" בשנת 1975. עוד ב-1975 שיחק בסדרה "Wodehouse Playhouse". בין השנים 1979 ו-1981 שיחק בתפקיד לורנס לוקאס בסדרה "Agony", ב-1995 הוא גילם שוב את אותה דמות בסדרה "Agony Again". בקולנוע השתתף ויליאמס בסרטים "The Touchables" (מ-1968), "The Breaking of Bumbo" (מ-1970), "The Blood on Satan's Claw" (מ-1971), "Three for All" (מ-1976), "The Incredible Sarah" (מ-1976), "ג'ברווקי" (1977), "The Uncanny" (מ-1977), "The Odd Job" (מ-1978), ובסרטים של פיטר סלרס "השבוי מזנדה" (1979) ו-"The Fiendish Plot of Dr. Fu Manchu" (מ-1980). עוד שיחק ב-1983 בתפקיד נייג'ל פנינגטון-סמיית' בתוכנית הטלוויזיה "Return of the Man from U.N.C.L.E.".

ב-1981 שיחק ויליאמס בתפקיד בודו בסדרת המדע בדיוני הקומית "Kinvig". ב-1985 החליף ויליאמס את השחקן ריצ'רד חפר (אנ') בתפקיד ד"ר צ'ארלס קרטרייט בסיטקום "אל תחכה לי". הוא המשיך לשחק בסדרה במשך שלוש עונות עד ל-1990. עוד באותה תקופה הופיע בסדרת המשטרה "ג'ולייט בראבו", במיני-סדרה של "דוקטור הו" בשם "Remembrance of the Daleks" בתפקיד גילמור, בסדרה "Minder" ובפרק הפיילוט של "The Alleyn Mysteries" בתפקיד רודריק אליין. הוא גם השתתף בתפקיד אורח בסדרת הטלוויזיה "הרמז" בתפקיד קורבן הרצח, מר צ'פמן.

ברדיו שיחק ויליאמס בתפקיד קפטן הייסטינגס בתסכיתים אחדים, עיבודים לספריה שח אגאתה כריסטי בכיכובו של ג'ון מופאט בתפקיד הרקול פוארו.

בשנות התשעים והלאה הופיע ויליאמס בתפקידי אורח בסדרות טלוויזיה שונות בהן: "ברז'רק", "דנג'רפילד", "נשות המזנון", "סקרלט פימפרנל", "דיאל ופסקו", "נערות רעות", "חקירות המפקח לינלי", "Starhunter 2300", "קצוות מפוצלים", "הארטביט", "Family Affairs", "רופאים", "The Bill", "קינגדום" והסדרה "ראשון בין שווים". בשנת 1992 כיכב ויליאמס בסדרה "The Mixer" יחד עם ג'רמי קלייד. ב-1997 שיחק בסרט "מלחמת האופיום" בתפקיד צ'ארלס אליוט (אנ'). ב-1994 השתתף ויליאמס בסדרה "Law and Disorder" בתפקיד ג'רלד טריג, ובשנים 2000 עד 2003 שיחק בתפקיד סר צ'ארלס מריק בסדרה הרפואית "הולבי סיטי". ב-2000 הופיע ויליאמס בתוכנית הרדיו של ה-BBC כ "Just a Minute". ב-2002 שיחק בסרט "The Gathering Storm", והופיע בגרסת אודיו של "דוקטור הו" בדרמה "Nekromanteia". ב-2008 הופיע ויליאמס בפרק בסדרת הריגול "ספוקס" בתפקיד הבנקאי סר פרנסיס דנהאם. ב-2009 השתתף בפרק בסדרה "חדר מיון" בתפקיד פרופ' דה סילבה, אביו של אחד הרופאים הצעירים ד"ר טובי דה סילבה. ב-2010 שיחק בתפקיד לורד גודווין בסדרת הטלוויזיה "מרלין" בפרק "The Changeling".

ב-2010 קרא ויליאמס שלושה שירים עבור התקליטור "We Will Remember Them" שיצא לאור על ידי הלגיון הבריטי המלכותי (אנ'). ויליאמס כתב שני רומנים "Talking Oscars" ו-"Kill the Lights" וגם מספר מחזות. בנובמבר 2007 הופיע במחזה "Curtain up! Lights up! Cock up!" בתיאטרון ג'רמין סטריט הסמוך לכיכר פיקדילי בלונדון.

ויליאמס פעל למען קרן הצדקה לשחקנים Actors' Charitable Trust ועבור "דנוויל הול" במשך 30 שנה, ו-15 מתוכן היה יושב ראש שותף יחד עם השחקנית אנג'לה ת'ורן. הוא גם מקדיש מזמנו לקרן הצדקה של סר טרנס רטיגן, קרן המלך ג'ורג' החמישי לשחקנים ושחקניות, ולארגוני צדקה נוספים.

ב-2011 שיחק ויליאמס בתפקיד אורח בפרק בסדרת הטלוויזיה הקנדית "התעלומות של הבלש מורדוק". לכבוד התפקיד המוכר ביותר שלו נקרא הפרק "Downstairs, Upstairs".

בספטמבר ובאוקטובר 2011 חזר ויליאמס וגילם את הדמות של קפטן איאן גילמור בסדרת האודיו של "Big Finish Productions" שיצא לאור ביולי 2012. עונה נוספת הוקלטה באוקטובר 2012 ויצאה לאור ביוני 2013.

ב-2012 הופיע ויליאמס בעיבוד לתיאטרון של "מרכבות האש" המבוסס על הסרט באותו שם. הוא גילם את ראש הקולג' קאיוס בקיימברידג', תפקיד שמילא על המסך השחקן לינדזי אנדרסון.

ב-2015 שיחק ויליאמס בתפקיד ג'רמיה מוקסלי בסדרת הטלוויזיה של ה-BBC "האב בראון" בפרק "The Kembleford Boggart".

### חיים אישיים

ויליאמס התחתן עם השחקנית בלינדה קרול, והיו להם שני ילדים, טאם ואיימי. בני הזוג התגרשו. ב-1986 הוא התחתן עם השחקנית לוסי פלמינג בתם של פיטר פלמינג וסיליה ג'ונסון, ואחייניתו של איאן פלמינג היוצר של ג'יימס בונד.

פילמוגרפיה
----------

| שנה | שם | שם באנגלית | תפקיד | הערות |
| --- | --- | --- | --- | --- |
| 1968 |  | The Touchables | נייג'ל בנט |  |
| 1969 |  | Slim John | סלים ג'ון | סדרת טלוויזיה |
| 1971 |  | The Blood on Satan's Claw | פיטר אדמונטון |  |
| 1975 |  | Three for All | הארי בינגלי |  |
| 1971–1975 | על אדונים ומשרתים | Upstairs, Downstairs | ג'יימס בלאמי |  |
| 1976 |  | The Incredible Sarah | הנרי דה לינייה |  |
| 1976 |  | No Longer Alone | ויליאם דאגלס יום |  |
| 1977 | ג'ברווקי | Jabberwocky | הנסיך |  |
| 1978 |  | The Odd Job | טוני סלואן |  |
| 1979 | השבוי מזנדה | The Prisoner of Zenda | פריץ |  |
| 1980 |  | Attica | עזרה | סרט טלוויזיה |
| 1980 |  | The Fiendish Plot of Dr. Fu Manchu | רוברט טאונסנד |  |
| 1979–1981 |  | Agony | לורנס לוקאס | סדרת טלוויזיה |
| 1981 |  | Kinvig | בודו | סדרת טלוויזיה |
| 1984 | מורים | Teachers |  |  |
| 1986 | ראשון בין שווים | First Among Equals | אלכסנדר דלגליש | מיני-סדרה |
| 1985–1988 | אל תחכה לי | Don't Wait Up | ד"ר צ'ארלס קרטרייט |  |
| 1988 | דוקטור הו | Doctor Who | גילמור | בסדרה "Remembrance of the Daleks" |
| 1989 | אלפרד היצ'קוק מגיש | Alfred Hitchcock Presents | ארתור הוליסטר | בפרק "For Art's Sake" |
| 1989 | שובו של סם מקלאוד | The Return of Sam McCloud | סיימון לנגטון | סרט טלוויזיה |
| 1991 | ברז'ראק | Bergerac | סיימון | בפרק "Shadow Play" |
| 1992 |  | The Mixer | סר אנתוני רוז | סדרת טלוויזיה |
| 1994 |  | Law and Disorder | ג'רלד טריגס |  |
| 1993–1996 | קונג פו: האגדה נמשכת | Kung Fu: The Legend Continues | אלן קרסטיירס |  |
| 1996 |  | The Preventers | לורד טימותי בלוואר סנט נאש | סרט טלוויזיה |
| 1996 |  | The Willows in Winter | בישופ | סרט טלוויזיה |
| 1997 | מלחמת האופיום | The Opium War | קפטן צ'ארלס אליוט |  |
| 1997 | טריטוריה אסורה: החיפוש של סטנלי | Forbidden Territory: Stanley's Search for Livingstone | ג'ון קירק | סרט טלוויזיה |
| 1998 |  | Only in Defence |  | סרט טלוויזיה |
| 1998 | נולדו לרצח | Another Day in Paradise | Maitre d' |  |
| 1998 | מסחר מכובד | A Respectable Trade | לורד סקוט | מיני-סדרה |
| 1998 |  | Killer Net | מר מילר | מיני-סדרה |
| 1998 | דנג'רפילד | Dangerfield | סיימון האריס | בפרק "Angel" |
| 1998 | נשות המזנון | Dinnerladies | הדוכס מדאנבי | בפרק "Royals" |
| 1999 | דיאל ופסקו | Dalziel and Pascoe | סרתומאס פרטרידג' | בפרק "Recalled to Life" |
| 1999 |  | Pig Heart Boy | פרופסור ראי | סדרת טלוויזיה |
| 2000 | סקרלט פימפרנל | The Scarlet Pimpernel | הנרי קאוונדיש | בפרק "Friends & Enemies" |
| 2001 | חרב של כבוד | Sword of Honour | מייג'ור ספראט | סרט טלוויזיה |
| 2002 |  | The Gathering Storm | טרנס פיליפ | סרט טלוויזיה |
| 2000–2003 | הולבי סיטי | Holby City | צ'ארלס מריק |  |
| 2004 | החקירות של המפקח לינלי | The Inspector Lynley Mysteries | ג'רמי בריטון |  |
| 2004 | הארטביט | Heartbeat | קולונל מלטראוורס | בפרק "Precious Stones" |
| 2005 |  | Strauss: The Waltz King | יוהאן שטראוס הזקן | סרט טלוויזיה |
| 2005 |  | Family Affairs | הווארד סטוקס | סדרת טלוויזיה |
| 2006 | רופאים | Doctors | גרהם גריפית'ס | בפרק "The First Cut" |
| 2007 |  | The Commander: The Devil You Know | ג'ון תורנטון | סרט טלוויזיה |
| 2007 | עור רגיש | Sensitive Skin | מתיו קלספר | בפרק "Kiss of Life" |
| 2008 | תבונה ורגישות | Sense & Sensibility | הנרי דשווד |  |
| 2008 | ליידי גודייבה | Lady Godiva | רופרט |  |
| 2008 | רציחות במידסומר | Midsomer Murders | גאי סנדיס | בפרק "Midsomer Life" |
| 2008 | ספוקס | Spooks | פרנסיס דנהאם | פרק אחד בעונה 7 |
| 2009 | חדר מיון | Casualty | פרופ' דה סילבה | בפרק "My Last Day" |
| 2009 | קינגדום | Kingdom | ד"ר סקוט-בראון | פרק אחד בעונה 3 |
| 2009 | המלכה | The Queen | אלן 'טומי' לסקל | סדרת טלוויזיה |
| 2010 | מרלין | Merlin | לורד גודווין | בפרק "The Changeling" |
| 2011 | התעלומות של הבלש מורדוק | Murdoch Mysteries | ג'יימס יוארד | בפרק "Downstairs, Upstairs" |
| 2012 |  | Run for Your Wife |  |  |
| 2015 |  | The Syndicate | ויליאם פורסט | סדרת טלוויזיה |
| 2015 |  | Silent Hours | מר גארווי |  |
| 2016 |  | Galavant | הדוד קית' | סדרת טלוויזיה |
| 2019 | פולדארק | Poldark | לורד ג'סטיק קניון | בפרק "Episode #5.2" |

קישורים חיצוניים
----------------

* סיימון ויליאמס, במסד הנתונים הקולנועיים IMDb (באנגלית)
* סיימון ויליאמס, באתר AllMovie (באנגלית)
* סיימון ויליאמס, באתר MusicBrainz (באנגלית)

הערות שוליים
------------

1. 1 2 3  "Simon Williams CV at PFD". PFD.
2. 1 2 3 4  "Simon Williams at thePeerage.com". thePeerage.com. 2007.
3. ↑  Button, Simon (2011-07-15). "Me and my school photo: Actor Simon Williams remembers being a misfit and wanting to be an adult". *Daily Mail*.
4. ↑  London Theatre Guide - Online : News October 2007

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1122678
* BnF: cb14239405p (data)
* GND: 141220058
* ISNI: 0000 0001 1949 0327
* LCCN: nr2003012088
* MusicBrainz: c719c719-9a0d-45e1-a53e-b487cc836f5d
* VIAF: 41782701
* WorldCat: lccn-nr2003012088

 |